Komission asetus (EY) N:o 2289/97, annettu 18 päivänä marraskuuta 1997, kuitupellavan ja hampun tukea koskevista yksityiskohtaisista säännöistä annetun asetuksen (ETY) N:o 1164/89 muuttamisesta



Virallinen lehti nro L 315 , 19/11/1997 s. 0007 - 0008



KOMISSION ASETUS (EY) N:o 2289/97, annettu 18 päivänä marraskuuta 1997, kuitupellavan ja hampun tukea koskevista yksityiskohtaisista säännöistä annetun asetuksen (ETY) N:o 1164/89 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 4 artiklan 5 kohdan, ottaa huomioon neuvoston asetuksen (ETY) N:o 619/71 (3), sellaisena kuin se on viimeksi muutettuna asetuksella (EY) N:o 154/97 (4), ja erityisesti sen 3 ja 6 a artiklan, sekä katsoo, että komission asetuksessa (ETY) N:o 1164/89 (5), sellaisena kuin se on viimeksi muutettuna asetuksella (EY) N:o 624/97 (6), annetaan tietyt kuitupellavan ja hampun tukea koskevat yksityiskohtaiset säännöt, kaupan käytännöt alalla voivat johtaa asetuksen (ETY) N:o 619/71 3 artiklan 2 kohdan ensimmäisessä alakohdassa tarkoitettujen sopimusten tekemiseen pellavan tukihakemusten jättämiselle 30 päiväksi marraskuuta asetetun määräajan jälkeen; näin ollen on syytä säätää, että sopimuksen ja jalostussitoumuksen jäljennökset voidaan toimittaa hakemuksen jättämisen jälkeen viimeistään markkinointivuoden päättymispäivänä, tietyt yritykset ostavat pellavan tavallisesti pellavanvarsina jalostaakseen sen omaan laskuunsa ensimmäisellä jalostajalla; niillä on ollut vaikeuksia mukautua asetuksella (EY) N:o 154/97 asetukseen (ETY) N:o 619/71 sisällytettyihin uusiin säännöksiin; kyseisiä yrityksiä olisi siirtymäkauden toimenpiteenä pidettävä markkinointivuoden 1997/1998 tukijärjestelmässä ensimmäisinä jalostajina, ja tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1164/89 seuraavasti: 1. Lisätään 8 artiklan 3 kohtaan toinen alakohta seuraavasti: "Jos ensimmäisessä alakohdassa tarkoitettu sopimus tehdään myöhemmin kuin 1 kohdassa tarkoitettuna 30 päivänä marraskuuta, sopimuksen ja jalostussitoumuksen jäljennökset on toimitettava maksajana toimivalle elimelle viimeistään markkinointivuoden päättymispäivänä ja joka tapauksessa ennen tuen maksamista." 2. Lisätään 17 a artiklaan 4 kohta seuraavasti: "4. Jos muu kuin ensimmäisenä jalostajana toimiva yritys on tehnyt tuottajan kanssa sopimuksen, jolla se saa omistusoikeudet pellavanvarsiin, kyseistä yritystä pidetään ensimmäisenä jalostajana, jos se sitoutuu jalostamaan pellavanvarret omaan laskuunsa. Edellisessä alakohdassa tarkoitettuihin yrityksiin sovelletaan 5 a artiklan 4 kohtaa. Jalostussitoumukseen sovelletaan 5 b artiklan ensimmäisen kohdan säännöksiä." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1997/1998 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä marraskuuta 1997. Komission puolesta Franz FISCHLER Komission jäsen (1) EYVL L 146, 4.7.1970, s. 1 (2) EYVL L 349, 31.12.1994, s. 105 (3) EYVL L 72, 26.3.1971, s. 2 (4) EYVL L 27, 30.1.1997, s. 1 (5) EYVL L 121, 29.4.1989, s. 4 (6) EYVL L 95, 10.4.1997, s. 8